|  |  |
| --- | --- |
| Индекс на документирана информация |  |
| РИ-ИСУ-07.01.01.00.00/3-1 |  |

“АСАРЕЛ-МЕДЕТ” АД – ГР. ПАНАГЮРИЩЕ

**Рег.№ 93-00-5604/19.05.2025г.**

**ТЕХНИЧЕСКО ЗАДАНИЕ**

за

**изработване на Работен проект**

за Обект: **„Изграждане на инфрачервено газокерамично отопление в ремонтно хале цех „ЦРБ“**

**І. Съществуващо положение.**

Централна ремонтна база (ЦРБ) се състои от пет броя халета, като в четири от тях има изградено инфрачервено газокерамично отопление. Цел на настоящия Работен проект е да се изгради такова и в последното (ремонтно) хале, което е с размери около 300м2. Помещението е ползвано като склад за авточасти и след промяна на неговото предназначение представлява действащ сервиз за ремонт и обслужване на автомобили „Ивеко“. Към настоящия момент отоплението през зимния период в същото хале е решено локално, с използването на преносими отоплители използващи ел.енергия. Отоплителна инсталация в цех ЦРБ е изпълнена с инфрачервени газокерамични излъчватели модел SX642SX и се захранва от площадков разпределителен газопровод с природен газ. В цеха е изградено и газово стопанство, обслужващо инсталацията.

* **Местоположение – Промишлена площадка „Асарел“, цех „ЦРБ“, хале№3.**
* **Данни за съществуващия обект:**

Конструкцията на сградата е с носещи стомано-бетонни колони и метални покривни ферми за халета №1,2 и 5. В халета №3 и 4 пространството между колоните се премоства със стомано-бетонни вирандели. Вътрешните стени на хале№3 са масивни и плътни. Естественото осветление се осигурява от остъклени стени в покривната конструкция. Изкуственото осветление се осигурява от лампи, захванати от двете страни на колоните и по носачи на тавана.

* **Данни за обслужването**

**- Електроснабдяване:** локално от разпределителни ел.табла.

**- Гориво:** природен газ.

**- Води:** вътрешноцехова ВиК инсталация.

**- Съобщителни връзки:** оптична свързаност.

**ІІ. Цел на задачата**

Целта на задачата е изработването на Работен проект за обект: **„Изграждане на инфрачервено газокерамично отопление в ремонтно хале цех „ЦРБ“** и същия да се съгласува с отговорните държавни институции, съгласно действащата нормативна уредба.

С реализиране на задачата ще се създаде възможност за създаване на подходящ микроклимат в ремонтното хале.

**ІІІ. Обхват на задачата**

Да се определи в Работен проект обемът и стойността на строителството и монтажа за изграждане на обект **„Изграждане на инфрачервено газокерамично отопление в ремонтно хале цех „ЦРБ“.**

За постигане целта на задачата е необходимо:

1. Да се проектира и изгради лъчисто газокерамично отопление, осигуряващо по-добро и ефективно отопление на целия сервиз в съответствие с изискванията на Наредба № РД-07-3 за минималните изисквания на микроклимата на работните места, което ще доведе до създаването на подходяща работна среда през време на отоплителния период.
2. Проектната разработка да включва както проектиране на нова отоплителна инсталация в ремонтното хале, също така и присъединяването й към съществуващата цехова инсталация.
3. Работния проект да бъде съобразен със съществуващата инфраструктура.

**ІV. Изисквания към работния проект.**

1. **Общи изисквания.**

Изпълнителят да оформи работния проект съобразно критериите и изискванията на Наредба №4/21 май 2001г за обхвата и съдържанието на инвестиционните проекти. Всички технически решения следва да бъдат съобразени с Еврокод, съществуващите стандарти, правилници и инструкции за безопасна работа и екологични норми.

Необходимо е да се осигурят условия за здраве и безопасност при работа в бъдещия обект и да се вземат всички превантивни мерки за предотвратяване на евентуални злополуки.

При изготвяне на работния проект проектантите да се съобразят с възможностите, за изпълнение на проекта за конкретното място, като използват максимално съществуващата инфраструктура: подходи, ел. захранване и др. Техническото решение трябва да бъде с висока надеждност, енергийно ефективно, а съоръженията удобни за обслужване, поддръжка и ремонтни дейности.

Към всички части на работния проект да се приложат изчисленията обосноваващи проектните решения за гарантиране на висока сигурност при тяхното изграждане и бъдеща експлоатация;

Проектните решения да са икономически обосновани;

Предвидените материали трябва да имат технически характеристики отговарящи на българските и /или европейски стандарти.

При влизане в сила на нови нормативни документи и стандарти след датата на изготвяне на това техническо задание, Изпълнителят е длъжен да се съобрази и с тях.

Конструктивните решения, качеството на вложените материали и технологията трябва да гарантират:

- високо качество;

- ниски експлоатационни разходи;

- постоянство на параметрите;

- да отговарят на екологичните изисквания;

- лесно техническо обслужване;

Новопроектираните съоръжения трябва да имат сеизмична устойчивост при ІХ стапен по скалата на МШК, както и при взривните работи в рудника.

В количествените сметки да бъдат предвидени необходимите уреди и оборудване обезпечаващи провеждането на водни проби и единични изпитания.

1. **Стандарти и норми.**

При изготвянето на Работния проект, същият следва да бъде съобразен със следните стандарти и нормативни изисквания :

* Наредба за устройството и безопасна експлоатация на преносните и разпределителни газопроводи, на съоръженията, инсталациите и уредите за природен газ.
* Наредба №6/25.11.2004г. за технически правила и нормативи за проектиране, изграждане и ползване на обектите и съоръженията за пренос, съхранение, разпре-деление и доставка на природен газ.
* БДС EN 12327 Системи за доставяне на газ. Изпитване под налягане и процедури за въвеждане в експлоатация. Функционални изисквания.
* Наредба за съдове под налягане (приложение на Директива 97/23/EG)
* БДС EN 12007-1; 12007-2 и 12007-3 Системи за доставяне на газ. Тръбопроводи за максимално работно налягане до 16 bar. Функционални изисквания;
* Наредба №2 за минималните изисквания за здравословни и безопасни условия на труд при извършване на строителни и монтажни работи;
* Наредба №11 за минималните изисквания за осигуряване на безопасността и здравето на работещите при потенциален риск от експлозивна атмосфера;

Работният проект да включи разработване на следните проектни части, както следва:

* "Техническо заснемане" – заснемане на съществуващото помещение в обхват достатъчен за изготвянето на проекта, ситуационно решение, напречни и надлъжни разрези, детайли, изясняващи изпълнението на отделни СМР.
* „Технологична” - описание на технология по отношение на нейните технико-икономически показатели (производителност, разходи на природен газ, степен на механизация и др.). Описание на технологичния процес и режим на работа. Технологични схеми, разрези и аксонометрични схеми, технологични изчисления, спецификация на технологично оборудване; степента на механизация на технологичните процеси; характеристиката на разходите на суровини и спомагателни материали, електрическа енергия, технологични горива, топлинният баланс на процеса; постигнатите условия за здраве и безопасност при работа, пожарната безопасност;
* „Електрическа“ - в това число Електроснабдяване, Електро-технически инсталации, Заземителна инсталация;
* „КИП и А” – с възможност за интегриране към съществуващата система за диагностика и управление управление на работните процеси на газовата инсталация. Предложената логика и техническите средства при разработката да се съгласуват на всеки етап с Въложителя.
* „Пожарна безопасност” разработката да бъде съобразена с действащите нормативни актове;
* „План за безопасност и здраве“, съгласно Наредба №2 от 2004 год., който да включва част за „Изработка и монтиране на обозначителни надписи и „Табели“ и начин на изграждане и превключване, така че да бъдат елиминирани всички рискове от възможност за замърсяване в съответствие с действащите нормативни актове и трябва да бъде съобразена с конкретните условия на обекта.

- организационен план;

- строителен ситуационен план;

- комплексен план-график за последователността на извършване на СМР;

- планове за предотвратяване и ликвидиране на пожари и аварии и за евакуация на работещите и на намиращите се на строителната площадка;

- мерки и изисквания за осигуряване на здраве и безопасност при извършване на СМР, включително за местата със специфични рискове;

- схема на временната организация и безопасността на движението по транспортни и евакуационни пътища и пешеходни пътеки на строителната площадка и подходите към нея;

- схема на местата на строителната площадка, на които се предвижда да работят двама или повече строители;

- схема на местата на строителната площадка на които има специфични рискове;

- схема на местата за инсталиране на повдигателни съоръжения и скелета;

- схема на местата за складиране на строителни продукти и оборудване, временни работилници и контейнери за отпадъци;

- схема на разположението на санитарно-битовите помещения;

- схема на захранване с ел.ток, вода, отопление, канализация и др.

- схема и вид на сигнализацията за бедствие, авария, пожар или злополука, с определено място за оказване на първа помощ.

* „Инструкции за експлоатация”, поддръжка и ремонт;
* План за предотвратяване на производствени аварии (Авариен план) – мероприятия за ликвидиране на евентуални последствия от аварии по съоръженията;
* "План за евакуация" в съотвествие с действащата нормативна уредба, в това число необходими аварийни, евакуационни табели, схеми и осветителни тела.
* "ПОИС", включваща последователност на дейностите, технология на СМР, избор на механизация и др.;
* План за управление на строителните отпадъци – съгласно действащата нормативна уредба (*Наредба ПМС 277 от 5.11.2012, ДВ. бр. 89 от 13.11.2012).*
* Инструкции за изпитване на системата под налягане. Технологична схема и технически решения за превключване, технология и програма за провеждане на единични изпитания, методика /технология/ за провеждане на 72 часови изпитания за доказване на заложените технически параметри на системата и протокол по Наредба №3 за тези дейности;
* Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). В количествените сметки да бъдат предвидени необходимите уреди и оборудване обезпечаващи провеждането на водни проби и единични изпитания;
* Обяснителни записки по отделните проектни части с необходимите изчисления, чертежи и детайли;
* Изготвяне на технически задания за доставка специфични материали, съоръжения и технологично стандартно и нестандартно оборудване. Детайлните изисквания за техническото оборудване ще бъдат уточнявани на нарочни работни срещи между Изпълнител и Възложител;
* Други (ако има такива) в зависимост от техническото решение, по преценка на офериращите или изискуеми съгласно действащата нормативна уредба– включени в цената на работен проект
* Размножаване работния проект – в 5/пет/ оригинални хартиени екземпляра на български език и 1/един/ бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel)
* Авторски надзор на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор от проектанта. Възложителя има изискване за присъствие веднъж седмично за упражняване на авторски надзор, приемане на изпълненото строителство и количествени сметки към актовете на строителство. На база на това изискване и експертно определено времетраене на строителството, да се определи броя човекочасове необходими за авторски надзор до окончателното приключване на обекта. Начина на упражняване на авторски надзор е регламентиран в „Методика за авторски надзор“- приложение към проектодоговора;
* Изготвяне на Екзекутивна документация в 3/три/ оригинални хартиени екземпляра на български език и 1/един/бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word).

**V. Други мероприятия за проектиране. Специфични изисквания:**

1. Работния проект да бъде с минимални инвестиции и минимално необходим срок за строителни работи.

2. Отделните части на проекта да бъдат разработени в тясно обвързаност и съгласуваност от всички специалности, с подробна обяснителна записка и изчисления, поясняващи предлаганите проектни решения и съответствието им с изискванията на чл.169 от ЗУТ за безопасна, сигурна, здравословна и достъпна за всички среда;

3. Проектанта е длъжен да съгласува и дава становище по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова**. За предвиденото в работния проект оборудване проектантът да препоръча задължително алтернативни производители на такова, отговарящо на параметрите по спецификация.**

4. Детайли, където налагат специфична доставка на оборудване да се маркират „ON HOLD” и доразработят в работна фаза след конкретния избор на оборудване като в КС и КСС залегнат за изпълнение.

**VI. Общи изисквания към офериращите организации**

- **Състезателна част**

1.Офертата да съдържа **Работна програма и таблица за изпълнение на задачата**, включваща мероприятия за изпълнение, срок за изпълнение в календарни дни, обща стойност /лв., без ДДС/. Оферентите да представят **обяснителна записка за съдържание на проектната разработка по части с обем и обхват съгласно визията на проектанта.** Забележка: Записката не трябва да бъде препис на Техническото задание, а да съдържа мероприятия, дейности и методи, които проектанта предвижда да изпълни, за да удовлетвори заложените изисквания.

2. Офертите да съдържат подробно описание на дейностите с конкретни твърди цени и рекапитулирана обща офертна цена.

Цената на проекта по части и общата цена да бъдат оферирани в лева (без ДДС), изготвена и конкретизирана съгласно Наредба №1 на КИИП и КАБ за определяне минималните цени в инженерното инвестиционно проектиране и съответните методики за отделните проектни разработки, с цел по пълна съпоставимост.

3. Общо цената на проекта да бъде представен по части съгласно Техническото задание в следния формат:

Таблица № 1

| **№** | **Задача** | **Хонорарна стойност по методики Наредба №1 на КИИП./лв.без ДДС/** |
| --- | --- | --- |
| **I.** | **Работен проект** |  |
| 1 | Част "Техническо заснемане" |  |
| 2 | Част "Технологична" |  |
| 3 | Част „Електро” |  |
| 4 | Част „КИП и А” |  |
| 5 | Част „Пожарна безопасност” |  |
| 6 | Част „План за безопасност и здраве“ |  |
| 7 | Част "ПОИС", включваща последователност на дейностите, технология на СМР, избор на механизация и др.. |  |
| 8 | „Инструкции за експлоатация”, поддръжка и ремонт | Интегрирани в цената за работен проект. |
| 9 | „План за предотвратяване на производствени аварии“ (Авариен план) | Интегриран в цената за работен проект. |
| 10 | "План за евакуация" | Интегриран в цената за работен проект. |
| 11 | План за управление на строителните отпадъци | Интегриран в цената за работен проект. |
| 12 | Инструкции за изпитване на системата под налягане. Техно-логична схема и технически решения за превключване, технология и програма за провеждане на единични изпитания, методика /технология/ за провеждане на 72 часови изпитания за доказване на заложените технически параметри на системата и протокол по Наредба №3 за тези дейности | Интегрирани в цената за работен проект. |
| 13 | Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). | Интегрирани в цената за работен проект. |
| 14 | Обяснителни записки отделните проектни части с необходимите изчисления, чертежи и детайли. | Интегрирани в цената за работен проект. |
| 15 | Изготвяне на технически задания за доставка специфични материали, съоръжения и технологично стандартно и нестандартно оборудване. | Интегрирани в цената за работен проект. |
| 16 | Съгласуване и даване становища по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова. | Интегрирани в цената за работен проект. |
| 17 | Специфични изисквания към Работен проект. | Интегрирани в цената за работен проект. |
| 18 | Други в зависимост от техническото решение и по преценка на офериращите /ако има такива/. | Интегрирани в цената за работен проект. |
| 19 | Размножаване работния проект – в 5/пет/ оригинални хартиени екземпляра на български език и 1/един/ бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel). | Интегрирано в цената за работен проект. |
|  | **Обща стойност за работен проект, лева без ДДС** |  |
| **ІІ.** | **Авторски надзор (АН) с техническа помощ (ТП)** на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор с техническа помощ от проектанта. |  |
| 1 | Часова ставка за АН с ТП |  |
| 2 | Общ брой необходими човекочасове за АН и ТП |  |
|  | **Обща стойност за АН с ТП, лева без ДДС** |  |
| **ІII.** | **Изготвяне на Екзекутивна документация (ЕД)** в 3/три/ оригинални хартиени екземпляра на български език и 1/един/ бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word). |  |
| 1 | Часова ставка за изготвяне на екзекутивна документация. |  |
| 2 | Общ брой човекочасове, необходими за изготвяне на екзекутивна документация. |  |
|  | **Обща стойност за изготвяне на ЕД** |  |
|  | **Рекапитулация: Обща стойност за РП, АН с ТП и изготвяне на ЕД, лева без ДДС** |  |
| **IV.** | Максимална гаранция „Добро изпълнение” в % от общата стойност на проекта /минимум 10%/ |  |
| **V.** | Начин на плащане: |  |
|  | - аванс % от общата стойност на проекта  ***(ако се предвижда аванс, същия се обезпечава с Банкова гаранция)*** |  |
|  | - схема за разплащане |  |
| **VI.** | Срок | Календарни дни |
| **VII.** | Неустойки при неизпълнение на задачата в % от общата стойност на проекта /съгласно проекто-договора/. |  |

**Забележка:**

**1. При остойностяване на частите в работния проект, ако някои от частите сметнете за ненужни отразете срещу тях в ценовото предложение нула. Ако са необходими допълнителни части към проекта опишете ги в обяснителната записка и ги интегрирайте в цените на посочени в таблицата части, като ги посочите в коя. Промените спрямо обема и обхвата на ТЗ трябва да бъдат посочени, повдигнати и обосновани с допълнителни текстове.**

Общата цена се счита пределна за пълен изцяло завършен работен проект.

1. Офертата да съдържа **финансова схема** на заплащане на проекта. С предимство е максимално разсрочен срок на плащане на сумите.

Предложената финансова схема трябва да дава представа за етапите и условията за плащане. Предвижда ли се авансово плащане – какъв % от обща цена за проекта; какви междинни плащания и кога може да настъпи разплащането им, окончателно плащане -какъв % от обща цена за проекта. В случай, че във финансовата схема е предвиден аванс, същият се обезпечава с Банкова гаранция.

2. Оферента да представи максимална **гаранция за добро изпълнение**, покриваща гаранционния период на системата. Гаранцията за добро изпълнение ще бъде освободена при доказване на заложените технически параметри в 90 дневен срок след успешно въвеждане в експлоатация.

3. Неустойки при неизпълнение на задачата.

4. Отчет за приходите и разходите и Баланс за предходни 2 години.

5. Офериращите организации да предложат **СРОК** **(в календарни дни)** за извършване на проучвателно-проектните работи с подробен времеви график по части, съгласно Таблица №1.

**Забележка**: Сроковете да се определят, като ефективно работно време след което с корелационен коефициент от 1,0 до 1,3 отчитащ очакваните почивни дни да се превърне в календарни дни.

6. Готовност за започване на работа (в календарни дни).

7. Офертите да бъдат **валидни** не по-малко от 120 дни от представянето им в „Асарел-Медет” АД.

8. Офериращите организации **да парафират и подпечатат** **на всяка страница** приложения проекто-договор, с което удостоверяват, че са запознати и съгласни с всички клаузи в него.

9. Представяне на **референции** от 3 други предишни или настоящи Възложители за изпълнени подобни проекти през последните 3години и **Референтен списък** на Възложители с адреси, телефони и лица за контакт относно изпълнявани проекти с подобен характер.

10. Екип за изпълнението на проекта. *(Оферентът да представи поименен списък на екипа с доказателства за професионален и практически опит при проектиране на обекти от този тип, както и индивидуални удостоверения от КИИП за настоящата година на специалистите, отговорни за изпълнение на задачата* с включени в списъка ръководител на проекта и правоспособни лица*).*

11. Извършване оглед на обекта и попълване на декларация за оглед на обекта. (Фирмата-оферент трябва задължително да направи оглед на обекта и добре да прецени обема на работата). Необходимо е към офертата де се приложи попълнена декларация за оглед на обекта по образец на Възложителя. Отправяме молба за извършване на огледа в първата третина на периода за подготовка на офертата с цел да остане повече време за размисъл сложността, обема, обхвата, особеностите и пълнотата на офертното предложение.

12. Представяне на Декларация за конфиденциалност – ще бъде подписана по време на извършване на оглед на обекта.

13. Декларация за спазване на условията за управление на строителните отпадъци. Кандидатите при разработване и подаване на офертите трябва задължително да декларират чрез подписване и подпечатване на Декларация - **Приложение №4**, че ще спазват действащата нормативна уредба и изискванията към проектанта за управление на строителни отпадъци /СО/.

14. Декларация относно изискванията на Възложителя за съответствие с режим на наложени международни ограничителни мерки и мерки върху търговията – **Приложение №5**.

**- Несъстезателна (техническа) част**

1. Точен адрес, лица за контакти, e-mail, факс, телефон.

2. Удостоверение за актуално състояние на фирмата.

3. Изисквания за съдействие от страна на Възложителя.

4. Офериращите организации да представят копие от **застрахователна полица**, съгласно чл.171 и чл.172 от ЗУТ и Наредба за условията и реда за задължително застраховане в проектирането и строителството приета от ПМС №38 от 24.02.2004г., обн.ДВ бр.7 от 02.03.2004г.

5. Наличие на система за управление на качеството.

6. Автореференция, банкови препоръки. *(Фирмата-оферент е с предимство ако е изпълнявала такъв вид работа)*

**VII. Начин и критерии за приемане на извършената работа.**

- Приемане на компановъчни схеми със съществените части /елементи от работния проект преди разработването им в работна фаза;

- Приемане на изработени работни проекти с подписване на двустранен предавателно-приемателен протокол за задачата;

- Утвърден протокол от Експертен технико-икономически съвет на Възложителя;

- Подготовка на екзекутиви.

- Приемане на извършените дейности съгласно Работния проект чрез провеждане и подписване на Протокол за 72-часови проби за доказване на заложените параметри и утвърждаване на Окончателен Предавателно-Приемателен Протокол за обекта или Разрешение за ползване.

**VІІІ. Други условия**

1. Принципът за избор на Изпълнител е съгласно утвърдена Методика, в която тежестно се отчитат състезателните условия и показаното в обяснителните записки разбиране на задачата.

2. Да се спазват „Общите условия” към договори, сключвани от ‘Асарел-Медет’ АД с външни партньори в контролираните от „Асарел-Медет”АД територии, относно здраве и безопасност при работа, пожарна безопасност, опазване на околната среда, пропускателен режим и сигурност и кадрово осигуряване, с които избрания изпълнител ще бъде запознат при сключване на договора.

3. Задължително е спазването на предписанията на отдели „БЗР”, „ВК”, „Екология”, „Фирмена сигурност” и от контролните органи.

4. На оферентите ще бъде осигурен достъп до обекта, а на избрания изпълнител условия за работа в рамките на работното време на Дружеството.

5. Оферентите могат да извършат оглед на обекта след предварително съгласуване деня посещението.

**Офертите да се представят до 15.30 часа на 25.06.2025г. по един от следните начини:**

- На ръка в **Деловодството** на “Асарел-Медет” АД, запечатани в плик, адресирани до Изпълнителния Директор на “Асарел – Медет” АД, 4 500 гр. Панагюрище с надпис: **Оферта за изготвяне на Работен проект за обект: „Изграждане на инфрачервено газокерамично отопление в ремонтно хале цех „ЦРБ“.** и забележка: **„Да се отвори само в присъствието на определената за целта комисия!”**.

- По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.

- На e-mail: **pbox@asarel.com**, лично на вниманието на Изпълнителния Директор.

Предложения, получени след крайния срок за представяне, както и такива, представени в незапечатан или с нарушена цялост плик, не се приемат.

В периода на подготовка на офертата, кандидатите могат да задават в писмена форма уточняващи въпроси на лицето за връзка, посочено в заданието, но не по-късно от 5 (пет) дни преди изтичане крайния срок за предаване на офертите.

До изтичане на срока за подаване на предложенията всеки кандидат може да промени, допълни или оттегли предложението си.

Офертите се отварят и разглеждат от избраната за целта комисия.

Класирането ще се извърши само на І-ви кръг, като след това ще се проведат разговори за доуточняване и подобряване параметрите на офертата само с най-добрият.

Резултатите се оповестяват след приключване на работата на комисията.

*Обръщаме внимание, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.*

**ІХ. За контакти**

За контакти: „Асарел – Медет“АД; тел: (0357) 60 210

- вътр. 491 – инж.Здравка Кърпаров – Р-л отдел „Строителство“;

- вътр. 147 – Добрин Добрев – Инв.Контрол, отдел „Строителство“

**ПРИЛОЖЕНИЯ:**

1. Декларация за извършен оглед на обекта – **Приложение №1;**

2. Декларация за конфиденциалност - **Приложение** **№2;**

3. ПРОЕКТО-ДОГОВОР – **Приложение №3 /*Това приложение няма да се попълва от кандидатите. Те само парафират и подпечатват всяка страница от предложената форма, с което удостоверяват, че са запознати и съгласни с всички клаузи по пректо-договора*/.** Бележки към проекто-договора **НЯМА** да се приемат в последващи етапи от проучването;

4. Декларация за управление на строителните отпадъци - **Приложение** **№4;**

5. Декларация относно изискванията на Възложителя за съответствие с режим на наложени международни ограничителни мерки и мерки върху търговията – **Приложение №5**.